00 इस आंदोलन के जन्म की कहानी तो वास्तव में प्रकृति प्रेरणा से शुरु हुई है। मैं खुद प्रकृति प्रेमी हूं। मेरे पिता भी वन विभाग में रहे। दादा भी उसमें ही रहे। मेरा बचपन भी जंगलों के बीच बीता। जब मैं गोपेश्वर में पढऩे गया तो वहां जंगल को बचाने के लिए चिपको आंदोलन शुरु हुआ। उसमें मैंने छात्र होते हुए भी सक्रिय भागीदारी निभाई। गांधावादी संगठनों के संपर्क में रहा और मैं छात्र भी वनस्पति विज्ञान का रहा। प्रकृति के करीब रहने में मेरी दिलचस्पी रही। पूरे हिमालय का दौरा किया गढ़वाल-कुमाऊं का चप्पा चप्पा घूम गया हूं। इन यात्राओं के दौरान गावों में वहां के जन-जीवन को महिलाओं की परिस्थितियों को समझने का मौका मिला।